IISRAELI MÄED
Tere tulemast taas saatesarja Iisraeli mäed!
Käesolevas sarjas teeme ühiseid palvereise,
mille teemad on seotud Samaaria juubeliaasta
ja Iisraeli põhjapoolsete hõimude ehk Efraimi naasmisega.
Juhata, Jeesus, meid tänaselgi palvereisil.
Samaarias käib esimene juubeliaasta
pärast Iisraeli põhjapoolsete hõimude pagendamist.
Juubeliaasta tähendab Piiblis iisraellaste naasmist pärandmaale.
Jesaja raamatu juubeliaastaprohveteeringu järgi
algab naasmine sisemisest tervenemisest.
Jesaja raamatu juubeliaasta tõotuse järgi oleme palvetanud,
et Jeesus vabastaks vangid ja tervendaks murtud südamed.
Seekord palvetame Jumala rahva suhete paranemise eest.
Läheme seekord Gerasimi mäele,
mille jalamil Juuda ja Iisraeli suhe ligi 3000 aasta eest purunes.
Vestleme teel pikemalt, milles asi.
Iisraeli rahvas jagunes kaheks
40 aastat pärast kuningas Taaveti aega.
Iisraeli kümmet põhjapoolset hõimu nimetab Piibel tihti Efraimiks
ja kaht lõunapoolset hõimu Juudaks.
Piibel lubab, et Juuda ja Efraim veel ühinevad kunagi.
Kui Piibel räägib Juuda ja Efraimi taasühinemisest,
räägib see alati ka Taaveti kuningriigi naasmisest.
Hesekiel näiteks kirjutab:
"Ja mu sulane Taavet on neile kuningaks
ja neil kõigil on üksainus karjane." Hs 37:24
Iisraeli 12 hõimu taasühinemisega
on seotud naasmine Taaveti kuningavõimu alla.
Mia, kus me nüüd asume?
Suundusime tuttavalt Tapuachi ristmikult põhja poole.
Saabume kohe Huovara külla.
Mille poolest Taaveti kuningavõim eriline oli?
Taavet oli Jumalale meelepärane mees.
Ta oli Jumalale pojaks, kellele Jumal oli andnud Püha Vaimu.
Taavet tõi jumalateenistuse Moosese kogudusetelgist
uude ülistustelki, mis asus keset Jeruusalemma.
Jeruusalemma esimene tempel oli Taaveti kavandatud
ja selle ehitas valmis Taaveti poeg.
Kuigi Taaveti kuningriik peagi pärast Taavetit lagunes,
on Jumal lubanud selle taastada.
"Sel päeval taastan ma jälle Taaveti lagunenud koja,
müürin kinni ta praod, koristan ta varemed
ja ehitan ta üles, nagu ta oli muistseil päevil." Am 9:11
Taaveti aeg kõigi Iisraeli 12 hõimu kuingana
oli nimelt eeltähendus kuningriigist,
mille rajab Taaveti poeg Jeesus, kui Ta kuningana maa peale naaseb.
Mia, kus me nüüd asume?
Pöördume siit ringteelt vasakule ja hakkame tõusma Gerasimi mäele.
Iisraeli rahvas jagunes just seetõttu,
et Efraim hülgas Taaveti soo kuningavõimu.
Aga kuningat pole ka Juuda juutidel. Mis sai Juudast?
Kui pagulusest naasnud juudid Jeruusalemma templi taastasid,
ülistati selle ehitamise ajal veel Taaveti seatud korra järgi.
Kuid kirjatundja Esra mõjul
kaldus tähelepanu peagi Moosese seadusele.
Teise templi ajal polnud Juudal ehk juutidel ka Taaveti soost kuningat.
Kuningavõim on nimelt lubatud Taaveti pojale,
mitte Moosese alusele rajatud kuningriigile.
Jeesuse ajal ootas osa juute Taaveti poega,
kes pidi neile kuningriigi tagasi tooma.
Matteuse evangeelium räägib rahva mõtetest järgmist:
"Siis toodi Jeesuse juurde kurjast vaimust vaevatu,
kes oli pime ja tumm,
ning Jeesus tegi ta terveks, nii et tumm rääkis ja nägi.
Ja kõik rahvahulgad hämmastusid ning ütlesid:
'Egas see ometi ole Taaveti Poeg?'" Mt 12:22-23
Kus me nüüd asume, Mia?
Sõidame läbi samaarlaste asutatud küla.
Kas juudid võtsid Jeesuse vastu kui Taaveti Poja?
Kui Jeesus oli Laatsaruse surnuist üles äratanud,
rõõmustas rahvas Tema üle
kui Taaveti Poja ja Iisraeli kuningriigi taastaja üle.
"Õnnistatud olgu meie isa Taaveti tulev kuningriik!
Hoosanna kõrgustes!" Mk 11:10
Juutide usueliit oli siiski Jeesuse vastu
ja põhjendas seda Moosesega.
Moosesel põhinev teise templi judaism
ei suutnud Taaveti Poega tolle saabudes ära tunda
ega tunnistanud Jeesust kunagi teretulnuks.
"Kui ülempreestrid ja kirjatundjad nägid imesid, mida Jeesus tegi,
ning poisse, kes pühakojas hüüdsid: 'Hoosanna Taaveti Pojale!',
siis nende meel läks pahaseks." Mt 21:15
Tänagi põhineb judaism Moosesel, mitte Taavetil.
Seepärast on neil endiselt olnud raske ära tunda Taaveti Poega,
Messias Jeesust, kellest ingel Gabriel rääkis järgmist:
"Tema saab suureks ja teda hüütakse Kõigekõrgema Pojaks
ja Issand Jumal annab talle tema isa Taaveti trooni.
Ja ta valitseb kuningana Jaakobi soo üle igavesti
ning tema valitsusele ei tule lõppu." Lk 1:32-33
Jätame auto seekord siia.
Kõnnime veel paar sammu edasi vaateplatvormile.
Saabusime tänasesse palvepaika.
Jyrki, mis koht see on?
Oleme Gerasimi mäe vaateplatsil, kust näeb vana Sekkemi varemeid.
Siin Sekkemis hülgasid Iisraeli kümme põhjapoolset hõimu
Taaveti soo kuningavõimu ja Iisraeli rahvas lagunes kaheks.
Piibel tõotab siiski, et Iisraeli rahvas ühineb kord.
Jumal andis jõulise pildi rahva ühekssaamisest Hesekieli läbi:
Jumal käskis Hesekielil võtta kaks keppi,
millest üks esindas Juudat ja teine Efraimi,
ning asetada kepid nii, et nad moodustaksid otsekui ühe.
Kui rahvas küsis, mida see tähendab, vastas Issand Hesekieli kaudu:
"Vaata, ma võtan Joosepi puu, mis on Efraimi käes,
ja temaga liitunud suguharud
ja panen need ühte Juuda puuga
ning teen neist ühe puu, et neist saaks mu käes tervik." Hs 37:19
Palvetame Jumala rahva ühekssaamise eest.
Hesekieli kaudu lubab Jumal järgmiseks,
et ühekssaamine juhtub siin mägedel.
"Ja ma teen nad üheks rahvaks seal maal, Iisraeli mägedel,
ja üks kuningas on neile kõigile kuningaks.
Nad ei ole siis enam kaks rahvast
ega jagune enam kaheks kuningriigiks." Hs 37:22
Juuda ja Efraim ühinevad üheks rahvaks ühe kuninga alla
ehk Jeesuse kuningavõimu alla.
Neist saab Tema kätes ühtne rahvas,
sest Tema läbitorgatud käed on ainsad, mis ühendada suudavad.
Jesaja kirjutab Tema haavade kohta:
"Meie aga pidasime teda vigaseks, Jumalast nuhelduks ja vaevatuks.
Ent teda haavati meie üleastumiste pärast,
löödi meie süütegude tõttu.
Karistus oli tema peal, et meil oleks rahu,
ja tema vermete läbi on meile tervis tulnud." Js 53:4-5
Juuda ja Efraimi ühinemise aluseks on Jeesuse verel põhinev uus leping.
Jeesus ise rääkis uuest lepingust järgmist:
"See karikas on uus leping minu veres,
mis teie eest valatakse." Lk 22:20
Juba Jeremija kaudu esimest korda uuest lepingust rääkides ütles Jumal:
"Vaata, päevad tulevad, ütleb Issand,
mil ma teen Iisraeli sooga ja Juuda sooga uue lepingu:
mitte selle lepingu sarnase, mille ma tegin nende vanematega
sel päeval, kui ma võtsin nad kättpidi, et viia nad välja Egiptusemaalt -
selle mu lepingu nad murdsid,
kuigi ma olin nad võtnud enese omaks, ütleb Issand -,
vaid leping, mille ma teen Iisraeli sooga pärast neid päevi,
ütleb Issand, on niisugune:
ma panen nende sisse oma Seaduse ja kirjutan selle neile südamesse;
siis ma olen neile Jumalaks
ja nemad on mulle rahvaks." Jr 31:31-33
Uue lepingu kaudu terveneb esmalt suhe Jumalaga.
Kui suhe Isa Jumalaga on õigel kohal, saab terveks ka Juuda ja Iisraeli suhe.
Jumal andis tõotuse uuest lepingust Juuda ja Efraimiga
juba ligi sada aastat pärast Efraimi pagendamist.
Heebrealaste kiri viitab sellele tõotusele:
"Nimetades uut on ta esimese tunnistanud vananenuks.
Aga mis vananeb ja raugastub, see on hääbumise äärel." Hb 8:13
Jeesus kehtestas uue lepingu
ja Moosesega tehtud vana leping kaotas kehtivuse.
Ka Efraimi naasmine on võimalik vaid selle uue lepingu kaudu.
22. osas rääkisime juba,
kuidas Jumal saatis Efraimi ära nagu truudusetu naise
ja kuidas Moosese seadus ei luba sellist naist tagasi võtta.
Kui Efraim tahab järgida Moosese seadust, ei saa ta naasta,
sest seadus keelab seda.
Efraimi naasmine ja Moosese seaduse järgimine
välistavad teineteist.
Efraimi ainus võimalus on naasta uues lepingus,
käsuseadusele surnuna.
Palvetame nüüd uue lepingu kaudu toimuva Jumala rahva ühinemise eest.
Aitäh, Jeesus selle eest, et ühendad Iisraeli rahva.
Aitäh, et Sina oled Kuningas, kes taasühendab Iisraeli hõimud.
Aitäh uue lepingu eest,
mille oled teinud nii Juuda kui Iisraeli hõimuga.
Aitäh, Jeesus, Sinu risti eest. Aitäh, et Sinu vermete kaudu
tuleb tervenemine nii minu südame kui sinu rahva haavadele.
Lase Efraimil astuda Isa tervendavasse armu,
nii et Juudagi võib tema kaudu Isa armastust tundma õppida.
Aitäh, Jeesus, et Sinu vermetes terveneb kõik,
mis on takistanud Efraimi tulemast Isa juurde
ja ühinemast oma vennaga.
Lase ka minul terveneda Sinu vermete läbi nii,
et minagi võin teistega ühineda Sinu määratud moel.
Isa, vabasta Efraim astuma Taaveti Poja kuningriigi kogu rikkusse.
Lase Efraimil tundma õppida kogu uue lepingu vabadust,
mille oled tema jaoks määranud.
Nagu teel juba lugesime,
tõuseb kuningas Taaveti koda, kus kõik iisraellased koos on, uuesti.
Iisraeli hõimud ühendab üks kuningas, kes on Taaveti Poeg Jeesus.
Apostlite tegude raamat tsiteerib Aamose raamatu tõotust:
"Pärast seda ma pöördun tagasi
ja ehitan üles Taaveti mahalangenud telgi
ja ehitan üles selle varemed ja püstitan selle uuesti,
et muudki inimesed otsiksid Issandat
ja kõik rahvad, kelle üle on hüütud minu nime.
Nii ütleb Issand, kes teeb seda,
mis on teada igavikust alates." Ap 15:16-18
Jumal ei ühenda Jeesuse kuningavõimu alla
ainult Juudat ja Efraimi, vaid kõik rahvad.
Juba Jesaja prohveteeris sellest:
"Ja nüüd ütleb Issand ...
Sellest on vähe, et sa mu sulasena
taastad Jaakobi suguharud ja tood tagasi Iisraeli jäägi:
ma panen sind paganaile valguseks,
et mu pääste ulatuks ilmamaa ääreni." Js 49:6
Ka Jumala ülemaailmse pere ühinemine
toimub Taaveti Poja kuningavõimu, mitte Moosese käsuseaduse kaudu.
Seadust ei antud alguseski ühendama, vaid lahutama.
Kui Jumal tõi Egiptusest ära oma Aabrahamist sündinud rahva,
andis Jumal oma rahvale seaduse,
mille üheks eesmärgiks oli eraldada teda teistest rahvastest.
See käis Jumala plaani juurde,
et Talle valmiks rahvas, kelle keskele võib sündida Messias.
Messias poleks saanud sündida otse mingi Baabüloni mässu ajal
Jumalale selja pööranud paganarahva keskel.
Seepärast kasvatas Jumal endale rahva ja andis talle seaduse,
mille juhised kirjeldasid Messia olemust ja missiooni.
Ta valmistas Iisraeli rahva Teda ära tundma ja Temasse uskuma.
Paulus kirjutas:
"Aga enne usu tulekut me olime Seaduse valve alla suletud
kuni usu ilmumiseni tulevikus.
Nõnda siis on Seadus olnud meie kasvatajaks Kristuse poole,
et me saaksime õigeks usust.
Aga et usk on tulnud,
siis me ei ole enam kasvataja meelevalla all." Gl 3:23-25
Messia saabumise järel polnud eraldavat seadust enam vaja,
vaid Temas maailma tulnud pääste
levis kõigi rahvaste juurde ilma seaduseta.
Samas lammutati vahesein, mis lahutas Iisraeli teistest rahvastest
Paulus kirjutab Messia kohta:
"Sest tema on meie rahu, kes on mõlemad liitnud üheks
ja lõhkunud maha vaheseina - see tähendab vaenu - oma ihu kaudu,
kui ta muutis kehtetuks käskude Seaduse,
et luua eneses need kaks üheksainsaks uueks inimeseks,
tehes rahu
ning et lepitada Jumalaga mõlemad ühesainsas ihus risti kaudu,
surmates risti peal vaenu." Ef 2:14-16
Võti Jumala rahva ühinemise juurde on Jeesuse rist.
Ristil on lepitatud kõik rikutud suhted
nii Jumala ja inimeste
kui Juuda, Efraimi ja teiste rahvaste ning tavaliste inimeste vahel.
Paulus jätkab:
"Ta on tulnud ja kuulutanud rõõmusõnumit rahust teile,
kaugelolijaile, ja rahu lähedalolijaile,
sest tema läbi on meil mõlemal
ühesainsas Vaimus ligipääs Isa juurde." Ef 2:17-18
Vaid Jeesuse rist ja Tema antud Püha Vaim on see,
mis ühendab Jumala rahva üheks Jumala pereks.
Palvetame, et kogu Jumala rahvas terveks saaks.
Aitäh, Isa, et Jeesuse ristis on täielik lepitus kogu maailmale,
kõigi inimeste ja inimrühmade vahele.
Tervenda seaduse ja igasuguste reeglite toodud eraldatus oma peres.
Lammuta kõik lahutavad vaheseinad
ning tervenda konfliktide ja hülgamise tekitatud haavad.
Aitäh, Jeesus, et nii nagu Sinus saab terveks Iisraeli rahvas,
saavad Sinus lõpuks terveks ka kõik teised rahvad
ja nende omavahelised suhted.
Aitäh Sinu kuningavõimu eest,
mille alluvuses paraneb kõik, mis maailmas on katki läinud.
Aitäh, Isa, et kõigis Sinu lastes elab sama Püha Vaim,
kes teeb meid üheks perekonnaks.
Aitäh, et Ta on lapseseisuse Vaim, kes toob meid koos Sinu juurde, Isa.
Täida ka Juuda ja Efraim oma Vaimuga.
Juuda ehk juudid on juba alustanud oma maale naasmist
ja Iisraeli põhjapoolsete hõimude naasmise aeg on algamas.
Samaarias käib esimene juubeliaasta
pärast põhjapoolsete hõimude pagendamist.
Piiblis kuulub juubeliaasta juurde lisaks pärandimaale naasmisele
ka naasmine oma suguvõsa juurde.
Piibel räägib:
"Ja pühitsege viiekümnendat aastat
ning kuulutage vabakslaskmist kõigile elanikele maal;
see olgu teile juubeliaastaks:
igaüks teist saab tagasi oma pärisosale
ja igaüks pöördub oma suguvõsa juurde." 3Mo 25:10
Jumalal on suur soov näha peresid tervena, ka Tema enda peret.
Ühtsus on Jumala olemuse tuum.
Piiblis kirjeldatakase Jumalat iisraellastele järgmiselt:
Kuule, Iisrael!
Issand, meie Jumal Issand, on ainus." 5Mo 6:4
Heebrea keeles on sõna 'üks' echad.
See ei tähenda niivõrd arvu kui omadust.
Eesti keeles kirjeldavad seda sõna üsna hästi 'ehe' ja 'terviklik'.
Jumala olemuse tuumaks on mitu ühes.
Isa Jumal, Tema Poeg Messias Jeesus ja Püha Vaim
moodustavad koos terviku, mis on ehe.
Ka ühesolemise loomust on meie keeles kerge mõista,
sest kõige ühes- ehk koosolemise põhisõna on 'üks'.
Kui oleme ühes, oleme Temas, kes on üks.
Ka Jumala rahvas on alles ühes ehe
ja Jeesus räägib sellest ühtsusest enne oma ristilöömist:
"Ja mina olen andnud neile selle kirkuse,
mille sina oled andnud mulle,
et nad oleksid üks, nii nagu meie oleme üks:
mina neis ja sina minus,
et nad oleksid täielikult üks, nii et maailm tunneks ära,
et sina oled minu läkitanud ja et sa oled armastanud neid,
nii nagu sa oled armastanud mind." Jh 17:22-23
Üksolemise saladus on Isa Jumala kirkus,
mille Jeesus on omadele andnud.
Jeesus rääkis kirkusest oma juutidest jüngritele
ja Paulus sõnastas selle teistele rahvastele rääkides nii:
"Kristus teie sees, kirkuse lootus." Kl 1:27
Kõik universumis on tekkinud Messias Jeesuse kaudu
ja saab uuesti üheks Messias.
Paulus kirjutas:
"Tema on teatanud meile oma tahtmise saladuse
oma hea nõu kohaselt,
mille ta Kristuses oli kavandanud aegade täiuse korraldamiseks,
et Kristuses võtta kokku kõik,
mis on taevas ja mis on maa peal." Ef 1:9-10
See on seitsmes reis,
kus palvetame Jesaja raamatu juubeliaasta tõotuse järgi
sisemist tervenemist Efraimile ja endalegi.
Palvetame Efraimile ja endale seda Jumala kirkust
ning terviklikkust, mis teostub vaid ühiselt.
Kallis Isa, anna Efraimile ja mullegi sügav ilmutus ehedusest,
mis teostub üksolemises.
Tule ja puuduta oma Vaimuga nii,
et ühtsusest taanduma harjunud Efraim ja minagi
hakkame tahtma ja igatsema ühtsust.
Aitäh, Isa, et parandad purunenud ühtsuse nii Juuda ja Efraimi puhul
kui ka minu elus.
Aitäh, et ehedus on Sinu loomuomadus.
Tule ja tee terveks minu süda, mu pere ja kogu Jumala rahvas.
Aitäh, Isa, et juubeliaasta on ka suguvõsa juurde naasmise aeg.
Aitäh, et tahad taastada pered ja suguvõsad ja need terveks teha.
Lase meil saavutada rõõm, Isa, mida tunned oma pere tervenemisest.
Aitäh, Isa, kirkuse eest,
mille oled meile Jeesuse kaudu kinkinud.
Lase Efraimil ja minulgi astuda sügavale Sinu kirkusse,
ning sügavasse osadusse Sinu ja teiste Sinu omadega.
Jeesuse nimel. Aamen.
See oli seitsmes ja viimane reis,
kus palvetasime sisemise tervenemise ja vabanemise pärast.
Järgmine kord asume juubeliaasta palvete juures järgmise teema kallale
ehk tõotuste juurde Iisraeli põhja- poolsete hõimude naasmise kohta.
Valmistagem järgmise etapi algust juba palves ette!
Võid osaleda palvereisidel ka neid rahaliselt toetades.
TV7 Eesti kanalit saab toetada helistades annetustelefonil:
900 1777 (kõne hind 7 euri).
Lisainfo: www.tv7.ee
Tõlge: Monika Jaaguri